CELEX: C2004/094/130
Language: el
Date: 2004-04-17 00:00:00
Title: Προσφυγή της Αθηναϊκής Οικογενειακής Αρτοποιίας ΑΒΕΕ κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 30 Ιανουαρίου 2004.

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/46
            
         Προσφυγή της Αθηναϊκής Οικογενειακής Αρτοποιίας ΑΒΕΕ κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 30 Ιανουαρίου 2004.
   (Υπόθεση Τ35/04)
   (2004/C 94/130)
   Η γλώσσα διαδικασίας θα καθοριστεί βάσει του άρθρου 131, παράγραφος 2, του Κανονισμού Διαδικασίας - Γλώσσα στην οποία έχει συνταχθεί η προσφυγή: η αγγλική
   Η Αθηναϊκή Οικογενειακή Αρτοποιία ΑΒΕΕ με έδρα το Πικέρμι, Αττική, Ελλάδα, εκπροσωπούμενη από τον Κ. Χρυσάνθη, δικηγόρο, άσκησε στις 30 Ιανουαρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
   Ο Ferrero oHG mbH ήταν επίσης διάδικος στη διαδικασία ενώπιον του τμήματος προσφυγών.
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την προσβαλλόμενη απόφαση και / ή να την τροποποιήσει αναλόγως, έτσι ώστε να απορριφθεί η ανακοπή του παρεμβαίνοντος και να γίνει δεκτή η σχετική αίτηση καταχωρίσεως κοινοτικού σήματος με αριθμό 1 010 099,
            
         
               —
            
            
               Να απορρίψει οριστικά και στο σύνολό της την ανακοπή κατά της καταχωρίσεως του σήματος ως προς όλες τις κλάσεις για τις οποίες έγινε δεκτό,
            
         
               —
            
            
               Να καταδικάσει το Γραφείο και τον παρεμβαίνοντα στα δικαστικά έξοδα, συμπεριλαμβανομένων των εξόδων της διαδικασίας ανακοπής και ενώπιον του τμήματος προσφυγών.
            
         Λόγοι ακυρώσεως και κύρια επιχειρήματα:
   
               Αιτούμενος την καταχώριση του κοινοτικού σήματος:
            
            
               Η προσφεύγουσα
            
         
               Κοινοτικό σήμα του οποίου ζητείται η καταχώριση:
            
            
               Εικονιστικό σήμα «Ferró». Αίτηση με αριθμό 1 010 099 για προϊόντα και υπηρεσίες των κλάσεων 29, 30 και 42
            
         
               Δικαιούχος του σήματος ή σημείου στη δίκη ανακοπής:
            
            
               Ferrero oHG mbH
            
         
               Σήμα ή σημείο στη δίκη ανακοπής:
            
            
               Λεκτικό σήμα «FERRERO» ( Γερμανική καταχώριση σήματος με αριθμό 956 671) για προϊόντα των κλάσεων 5, 29, 30, 32 και 33
            
         
               Απόφαση του τμήματος ανακοπών:
            
            
               Δέχεται εν μέρει την ανακοπή για τα προϊόντα της κλάσεως 30: «Καφές, τσάι, ζάχαρη, υποκατάστατα καφέ, άλευρα και παρασκευάσματα από δημητριακά, άρτος, μπισκότα, γλυκά και είδη ζαχαροπλαστικής, πάγος, σιρόπι, μαγιά, μπέικιν πάουντερ, κάθε είδος αρτοποιίας, μέλι, μελάσα»
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Προβαλλόμενοι λόγοι ακυρώσεως:
            
            
               Παράβαση του άρθρου 8, παράγραφος 1, στοιχείο β, του κανονισμού 44/94 του Συμβουλίου.